armvectores/hy_wikipedia_2023 huggingface dataset:
Մարդկային հարաբերությունների տեսություն

«Մարդկային հարաբերություններ» տեսություն, էմպիրիկ սոցիոլոգիայի (էկոնոմիկայի, արդյունաբերության և աշխատանքի սոցիոլոգիայի) շրջանակներում առաջացած ուսմունք, որն, ի հակադրություն թերորիզմի, արտադրության ոլորտում հարաբերությունները հանգեցնում է զուտ մարդկային՝ գաղափարական, հոգեբանական, բարոյական հարաբերությունների։ Ստեղծվել է ԱՄՆ-ում, XX դարի 20-ական թվականներին (Ֆ. Ջյոթլիսբերգեր, Ե. Մեյո), հետագայում տարածվել Արևմտյան Եվրոպայի երկրներում։ «Մարդկային հարաբերություններ» տեսությունն արտադրական կոլեկտիվները դիտում է որպես սոցիալական խումբ՝ բնորոշ խմբային շահերով, նպատակներով ու դրդապատճառներով, որոնք կարող են լինել թե դրական, թե բացասական՝ դառնալ գործադուլի կամ արտադրական նորմաների գերակատարման պատճառ։ Բոլոր դեպքերում կոլեկտիվ գործունեության նպատակը անհատի մարդկային (ստեղծագործական և հոգևոր) պահանջների բավարարումն է։ «Մարդկային հարաբերություններ» տեսությունն արտացոլում է արդի կապիտալիզմին բնորոշ հակասությունները, սակայն դրանց վերագրում սոցիալ-հոգեբանական բնույթ։ Ըստ «Մարդկային հարաբերություններ» տեսության հակասությունները կարելի է չեզոքացնել սոցիալական միջոցառումների շնորհիվ և հասնել աշխատանքի արտադրողականության նկատելի աճի, դասակարգային համագործակցության և սոցիալական ներդաշնակության։ Գործնականում «Մարդկային հարաբերություններ» տեսությունը պահանջում է ուսումնասիրել բոլոր արտադրական բջիջների աշխատանքի սոցիալ-հոգեբանական պայմանները, ղեկավարի և ստորադասի փոխհարաբերությունները բարելավելու նպատակով։ Առաջարկվում է նաև միջոցառումների անհրաժեշտ ցանկ, որը նպաստում է կապիտալիստական արտադրության արդյունավետ ղեկավարմանը։ Աշխատանքի «մարդկայնացման» նշանաբանի ներքո հետապնդվում է արտադրության շահութաբերությունը։
Սանտիմետր

Սանտիմետր (հայերեն հապավումը.սմ; միջազգայինը. cm), երկարության չափման միավոր է, որը հավասար է 0.01 մետրի։ Այս չափման միավորը հաճախ է օգտագործում տարբեր ոլորտներում։


== Հարաբերությունը մյուս երկարության չափման միավորների հետ ==
1 սանտիմետրը հավասար է.

10 մմ
0.01 մ
1⁄2.54 դյույմ ≈ 0,3937 դյույմ (ժամանակակից հաշվարկնեում 1 դյույմը հավասար է ճիշտ 2.54 սմ-ի)։
Կոնոնովո (այլ կիրառումներ)

Կոնոնովո, կարող է վերաբերել՝

Կոնոնովո - գյուղ Ռուսաստանի Կրասնոյարսկի երկրամասի Սուխոբուզիմսկի շրջանի կազմում։
Կոնոնովո - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Կոնոնովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Նիվանկյուլ

Նիվանկյուլ (ռուս.՝ Ниванкюль), գյուղ Ռուսաստանի Մուրմանսկի մարզի Կոլսկի շրջանի կազմում։
Բնակչությունը 2012 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աննա Կարենինա (ֆիլմ-բալետ, 1974)

Աննա Կարենինա (ռուս.՝ Анна Каренина), 1974 թվականի ֆիլմ-բալետ՝ բեմադրված Լև Տոլստոյի համանուն վեպի հիման վրա։ Ֆիլմը հիմնված էր Ռ. Շչեդրինի բալետի վրա, որի պրեմիերան կայացել էր 1972 թվականին՝ Մեծ թատրոնում։
Լիբրետոն գրել է Բորիս Լվով-Անոխինը, «Աննա Կարենինա» ֆիլմ-բալետի հեղինակն է Մարգարիտա Պիլիխինան։ Խարը
բեմադրել են Նատալիա Ռիժենկոն, Վիկտոր Սմիռնով-Գոլովանովը և Մ Պլիսեցկայան։ Դեկորացիաներն ու հագուստներն ստեղծել է Վալերի Լևենտալը։ Մեծ թատրոնի նվագախումբը ղեկավարել է դիրիժոր Յուրի Սիմոնովը։


== Դերերում ==
Մայա Պլիսեցկայա — Աննա Կարենինա
Ալեքսանդր Գորդունով — Ալեքսեյ Վռոնսկի
Վլադիմիր Տիխոնով — Կարենին, Աննայի ամուսինը
Նինա Սոռոկինա — Կիտի
Մարիաննա Սեդովա  — Բետսի Տվերսկայա
Ա. Լավրենյուկ — Տվերսկոյ
Ս. Ռադչենկո— Տուշկևիչ
Յուրի Վլադիմիրով — կայարանի տեսուչ Սերյոժա Կարենինի դերում հանդես է եկել երեքամյա Աննա Պլիսեցկայան՝ բալետմաստեր Ալեքսանդր Պլիսեցկու և բալետի պարուհի Մարիաննա Սեդովայի դուստրը, որը ենթագրերում հիշատակված է որպես Ա. Սեդով։


== Հետաքրքիր փաստեր ==
Ֆիլմը նկարահանել է ճանաչված վարպետ Վալենտին Պիգանովը, ով առաջին անգամ ֆիլմի տեսախցիկի համար օգտագործել է պրոֆեսիոնալ ոսպնյակներ և ֆիլտրեր, այդ ժամանակ հետարտադրություն չի եղել։
Գոյություն ունի մի լեգենդ, ըստ որի՝ Աննա Պլիսեցկայան, որը կատարել է փոքրիկ Սերգեյ Կարենինայի դերը, իր անունը ստացել է այդ բալետից։ Այսպես, Մայա Պլիսեցկայան իր հուշերում գրել է.

Մայա Պլիսեցկայայի՝ բեմադրության ընթացքում կրած հագուստները մոդելավորել և կարել է Պիեռ Կարդենը։
Ռոդիոն Շեդրինի ծննդյան 75-ամյակին նրան նվիրվել է տորթ, որի վրա հրուշակագործներըը շոկոլադով պատկերել են «Աննա Կարենինա» բալետի պարտիտուրան։


== Ծանոթագրություններ ==
Լիարդեկանս

Լիարդեկանս (կատ.՝ Llardecans), մունիցիպալիտետ Իսպանիայում, գտնվում է Լիդիա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Սեգրիա շրջանում։ Տարածքը կազմում է 65,55 կմ²։ Բնակչությունը՝ 521 մարդ (2010 թվականի տվյալներով)։


== Ժողովրդագրություն ==


== Արտաքին հղումներ ==
Pàgina oficial de l'Ajuntament
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
ArXiv

arXiv.org (թարգմանաբար՝ արխիվ, պահոց), մաթեմատիկայի, ֆիզիկայի, աստղագիտության, ինֆորմատիկայի, կենսաբանության, վիճակագրության, և ֆինանսների բնագավառներում գիտական աշխատությունների էլեկտրոնային նախագրերի հրատարակման համար նախատեսված կայք։ Մաթեմատիկայի և ֆիզիկայի գրեթե բոլոր աշխատությունները տեղադրվում են այս կայքում հեղինակների կողմից։ Կայքը սկսել է աշխատել 1991 թվականի օգոստոսի 14-ին։ 2008 թվականի հոկտեմբերի 3-ին arXiv.org կայքում տեղադրվեց կես միլիոներորդ նյութը, իսկ 2014 թվականի վերջում մեկ միլիոներորդը։ 2014 թվականին կայքում նոր նյութերի տեղադրման հաճախությունը հասավ ավելին քան 8000 նյութ ամսվա ընթացքում։


== Պատմություն ==
arXiv կայքը հնարավոր եղավ ստեղծել օգտագործելով քիչ տեղ զբաղեցնող TeX ֆայլերի ֆորմատը, որը թույլ տվեց հեշտությամբ փոխանցել գիտական աշխատությունները Համացանցով և մշակել և ցուցադրել օգտատիրոջ մոտ։ 1990 թվականին Ջոան Կոնը սկսեց էլ-նամակներով ուղարկել ֆիզիկայի բնագավառի նախագրերը իր գործընկերներին, որպես TeX ֆայլեր, սակայն նամակներով ուղարկված նյութերը արագորեն լցրեցին բոլորի փոստարկղերը։ Փոլ Գինսպարգը հասկացավ կենրոնացված պահոցի պահանջը, և 1991 թվականի օգոստոսին ստեղծեց կենտրոնացված պահոց փոստարկղ Լոս Ալամոսի Ազգային լաբորատորիայում, որը հասանելի էր ցանկացած համակարգչից։ Շուտով ավելացվեցին այլ տիպի հասանելիության միջոցներ. FTP 1991 թվականին, Gopher 1992 թվականին, և Համաշխարհային սարդոստայն 1993 թվականին։
Կայքը սկսեց գործել որպես ֆիզիկայի բնագավառի նյութերի արխիվ, և անվանվեց LANL նախագրերի արխիվ, սակայն արագորեն տարածվեց ներառելով աստղագիտության, մաթեմատիկայի, ինֆորմատիկայի, ոչ-գծային գիտությունների, կենսաբանության և ստատիստիկայի բնագավառներ։ Սկզբում կայքի դոմեյնն էր xxx.lanl.gov։ Քանի որ LANL կազմակերպությունը կորցրեց հետաքրքրությունը արագորեն զարգացող տեխնոլոգիայի նկատմամբ, 1999 թվականին Գինսպարգը փոխեց կայքի սպասարկող կազմակերպությունը Կոռնելի համալսարան, ինչպես նաև կայքի դոմեյնը, դարձնելով այն arXiv.org։ Այն այժմ տեղադրված է Կոռնելի համալսարանում, և ունի 8 հայելի կայքեր ամբողջ աշխարհում։


== Ծանոթագրություններ ==


== Հղումներ ==


== Արտաքին հղումներ ==
http://arxiv.org ArXiv. պաշտոնական կայք
Ճ

Ճ, ճ (անվանում՝ ճե), հայկական այբուբենի 19-րդ տառը։ Թվային արժեքը՝ «100»։
Ստեղծել է Մեսրոպ Մաշտոցը 405-406 թվականներին։ Միջնադարում օգտագործվել են «երկաթագիր», «գրչագիր», «նոտրգիր», «շղագիր» տառատեսակները։


== Կրկնակ ճ-ով բառեր ==
Գոյականներ՝չարաճճիությունԲայեր՝խճճվելԱծականներ՝արճճագույնՅունիկոդում ներկայացված է՝

մեծատառ՝ «Ճ». U+0543
փոքրատառ՝ «ճ». U+0573


== Բրայլով ներկայացումը ==


== Ծանոթագրություններ ==
Ռիչարդ Հենրի Հորն

Ռիչարդ Հենրի Հորն (անգլ.՝ Richard Henry Horne, դեկտեմբերի 31, 1802(1802-12-31), Edmonton, Էնֆիլդ, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - մարտի 13, 1884(1884-03-13), Մարգեյթ, Քենթ, Քենթ, Անգլիա, Մեծ Բրիտանիայի և Իռլանդիայի միացյալ թագավորություն)՝ անգլիացի բանաստեղծ, արձակագիր, գրականագետ։


== Կենսագրություն ==
Ռիչարդ Հենրի Հորնը ծնվել է 1802 թվականի դեկտեմբերի 31-ին։ Կրթությունը ստացել է Արքայական ռազմական ուսումնարանում, որը ավարտելուց հետո մասնակցել է Մեքսիկական արշավախմբին, որի ժամանակ գերեվարվել է։ Այնուհետև որպես միչման ծառայել է մեքսիկական նավատորմում, որի կազմում մասնակցել է Իսպանիայի դեմ պատերազմին։

Ավարտելով ծառայությունը որոշ ժամանակ ճանապարհորդել է ԱՄՆ-ում և Կանադայում, իսկ 1852-1869 թվականներին ապրել է Ավստրալիայում, որտեղ ոսկեբեր հանքաշերտերում հեծյալ ոստիկանության պետն էր, այնուհետև ոսկեբեր հանքաշերտերի հանձնակատարը։
Իր ստեղծագործական գործունեությունը սկսել է 1828 թվականին՝ «Hecatompylos» ծավալուն պոեմով։ Մեծ արձագանք ունեցավ Ռ. Հ. Հորնի «Միջակության և խոչընդոտների մերկացումը, որոնք կանխում են հանճարների և հասարակության կապը» գիրքը (1833 թվական), այդ ստեղծագործության պատճառով հեղինակը շատ թշնամիներ ձեռք բերեց։
Հորնի ճանաչումը հիմնված է 1843 թվականին գրված «Օրիոն» էպիկական պոեմի վրա։ Այն՝ այլաբանություն է վերցրված հունական դիցաբանությունից և պարտավորված է ներկայացնել բանաստեղծական մտքի վերելքը։ Ըստ քննադատ Ս. Ի. Ռապոպորտի, Պոեմը լի է վերացությամբ և անհամապատասխանությամբ, դժվար է այն դասել ճշմարիտ բանաստեղծական ստեղծագործություններին։
Հորնը գրել է նաև մի քանի պատմական դրամաներ։ Շատ հաջող է ստացվել նրա քննադատական-կենսագրական աշխատանքը «A New Spirit of the Age»:
Ռիչարդ Հենրի Հորնը մահացել է 1884 թվականի մարտի 13-ին Մարգիտում։


== Ծանոթագրություններ ==


== Գրականություն ==
Horne, Richard Henry // The Dictionary of Australasian Biography  (англ.).


== Արտաքին հղումներ ==
Horne, Richard Henry (1802–1884)
Մ.թ.ա. 184


== Դեպքեր ==


== Ծնունդներ ==


== Մահեր ==
Յուրբես

Յուրբես (ֆր.՝ Urbeis), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 306 մարդ, բնակչության խտությունը` 26.38 մարդ/կմ²։ Բնակավայրը զբաղեցնում է 11.6 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 197 աշխատունակ (15-64 տարեկան) բնակիչ, որոնցից ակտիվ էին 140-ը, իսկ ոչ ակտիվները` 57։ Ակտիվության ցուցանիշը կազմում է 71,1 %։ 140 աշխատունակ մարդկանցից աշխատել է 128 անձ (69 տղամարդ և 59 կին)։ Գործազուրկ են եղել 12 անձ (10 տղամարդ և 2 կին)։ 57 անաշխատունակներից 11-ը եղել են աշակերտներ կամ ուսանողներ, 34-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գեորգիևսկի (խուտոր, Զիանչուրինսկի շրջան)

Գեորգիևսկի (ռուս.՝ Георгиевский, բաշկիրերեն՝ Георгиев), խուտոր Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալայայի Դաշնություն

Մալայայի Դաշնություն (մալայերեն՝ Persekutuan Tanah Melayu), Դաշնությունը բաժանվում է 11 նահանգի (9՝ Մալայայի Սուլթանություններ և բրիտանական բնակավայրեր Մալակա, Պինանգ), որը գոյություն է 1948 թվականից մինչև 1963 թվականը։
1946 թվականին 11 նահանգներից կազմավորվեց մեկ բրիտանական գաղութ։ Քանի որ մալայական ազգայնական գաղութը համարվել էր անկայուն, 1948 թվականին մալայական միությունը վերածվեց Մալայական Դաշնության։
Դաշնության կազմի մեջ՝ մալայայան կառավարիչներին վերադարձվեցին իշխանության իրենց դիրքերը, որոնցից զրկվել էին Միության ներսում։ Մալայայկյան սուլթանները դարձան Մեծ Բրիտանիայի հովանավորներ, իսկ Պանանգն ու Մալակկան մնացին բրիտանական գաղութների կարգավիճակում։
1957 թվականի օգոստոսի 31-ին Դաշնությունը դարձավ Ազգերի Համագործակցության անդամ ձեռք բերելով անկախություն՝ դարձավ Միավորված Ազգերի Կազմակերպության անդամ Դաշնության։
1963 թվականին Մալայայի Դաշնությունը, Սինգապուրը, Հյուսիսային Բորնեոն միավորվեցին Մալայզիա պետության հետ և 1965 թվականի օգոստոսի 9-ին Սինգապուրը դարձավ անկախ պետություն։


== Մալայայի Դաշնության էվոլյուցիան ==


== Տես նաև ==
Հյուսիսային Բորնեոյի Դաշնություն
Միավորված Մալայայի Սուլթանություններ


== Ծանոթագրություններ ==
Սյոմակի (գյուղ, Բերդիչևի շրջան)

Անվան այլ կիրառումների համար տե՛ս՝ ՍյոմակիՍյոմակի (ուկրաիներեն՝ Сьомаки), գյուղ Ուկրաինայի Ժիտոմիրի մարզի Բերդիչևի շրջանում։ Հիմնադրվել է 1676 թվականին։
2001 թվականի տվյալներով Սյոմակի գյուղում բնակվում էր 206 մարդ։ Բնակավայրը զբաղեցնում է 0,713 կմ² տարածք։ Բնակչության խտությունը կազմում էր 288,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(8629) 1981 EU26

(8629) 1981 EU26, աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,159195 ա. մ., առավելագույնը մոտենում է 2,6233 ա. մ. հեռավորության վրա և հեռանում 3,6951 ա. մ.։ Արեգակի շուրջ մեկ ամբողջական պտույտ է կատարում 2050,99 երկրային օրվա ընթացքում, իր ուղեծրով շարժվելով միջինում 0,175525 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8629) 1981 EU26 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չորբովսկի գյուղական խորհուրդ (Կոբելյակսկի շրջան)

Չորբովսկի գյուղական խորհուրդ  (ուկրաիներեն՝ Чорбівська сільська рада), Ուկրաինայի Պոլտավայի մարզի Կոբելյակսկի շրջանում։
2001 թվականի տվյալներով Չորբովսկի գյուղական խորհրդում բնակվում էր 935 մարդ։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Պասու դու Լումիար

Պասու դու Լումիար (պորտ.՝ Paço do Lumiar), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի հյուսիսային մարզում։ Մտնում է Սան Լուիս գավառի կազմի մեջ։ Բնակչությունը կազմում է 101 554 մարդ՝ 2006 թվականի տվյալներով։ Գրավում է 132,410 կմ2 տարածք։ Բնակչության խտությունը՝ 767,0 մարդ/կմ²։


== Պատմություն ==
Քաղաքը հիմնադրվել է 1961 թվականի հունվարի 14-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 87.243.921,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 970,23 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,727 (տվյալները ՄԱԿ-ի զարգացման ծրագրի)


== Ծանոթագրություններ ==
Սարապատի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Սարապատ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (4 միավոր)։

 


== Ծանոթագրություններ ==
Neuralink

Neuralink, ամերիկյան նեյրոտեխնոլոգիական ընկերություն, որի հիմնադիրը Իլոն Մասկն է և ութ ուրիշ այլ գիտահետազոտողներ, ովքեր նախագծում են ուղեղի-համակարգչային ինտերֆեյսների իմպլանտանտներ (ՈՒՀԻ)։ Neuralink-ի գլխավոր գրասենյակը գտնվում է Սան Ֆրանցիսկոյում, այն սկսել է գործել 2016 թվականին և առաջին անգամ հանրությանը ներկայացել 2017 թվականի մարտին։ Neuralink-ի ապրանքանիշերը գնվել են իրենց նախկին սեփականատերերի կողմից 2017 թվականի հունվարին։
Waiy But Why-ը 2017 թվականի ապրիլին հաղորդել է, որ Մասկն ասել է, որ ընկերության նպատակը սարքեր արտադրելն է, որոնք կարճ ժամանակում կբուժեն ուղեղի հետ կապված ծանր հիվանդությունները։
2016 թվականի հունիսին Մասկը քննարկել է գիտաֆանտաստիկ կոնցեպտ neural lace անվանմամբ, որը The Culture տիեզերական ֆանտաստիկայի մասնիկ է։ The Culture նովել է, որի հեղինակը Իայն Բանկսն է։


== Ծանոթագրություններ ==
Կրասնի Վիսելոկ (գյուղ, Չեռնյանսկի շրջան)

Կրասնի Վիսելոկ (ռուս.՝ Красный Выселок), գյուղ Ռուսաստանի Բելգորոդի մարզի Չեռնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 43 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Sun Comes Up

«Sun Comes Up», բրիտանական Rudimental դրամ-ն-բեյս խմբի երգը բրիտանացի երգիչ Ջեյմս Արթուրի մասնակցությամբ։ Սինգլն ստացել է ոսկե հավաստագիր Մեծ Բրիտանիայում և հասել վեցերորդ հորիզոնականի բրիտանական և առաջին հորիզոնականին բելգիական հիթ-շքերթներում։


== Պատմություն ==
Երգն ստացել է դրական արձագանքներ երաժշտական քննադատներից ու ինտերնետային հրատարակություններից, ինչպիսիք են՝ Clash, Philippine Daily Inquirer, CelebMix։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
 «Sun Comes Up» (անգլ.)
Սին (Ալաշկերտի գավառ)

Անվան այլ կիրառումների համար տե՛ս՝ Սին (այլ կիրառումներ)Սին, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Օրիանաբա լեռան հյուսիսարևելյան լանջին, Ալաշկերտ քաղաքից 36 կմ հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աիդա Հայրապետյան

Աիդա Սահակի Հայրապետյան (մայիսի 25, 1926(1926-05-25), Մոսկվա, ԽՍՀՄ), հայ թարգմանչուհի, գրականագետ, բանասիրական գիտությունների թեկնածու, ՀԽՍՀ մշակույթի վաստակավոր գործիչ (1974), ԽՍՀՄ գրողների միության անդամ 1956 թվականից։


== Կենսագրություն ==
Աիդա Հայրապետյանը ծնվել է 1926 թվականի մայիսի 25-ին, Մոսկվայում։ 1943 թվականին ավարտել է Երևանի Կրուպսկայայի անվան միջնակարգ դպրոցը, 1948 թվականին՝ Երևանի պետական համալսարանի բանասիրական ֆակուլտետը։ 1949-1953 թվականներին սովորել է Երևանի Խաչատուր Աբովյանի անվան հայկական մանկավարժական ինստիտուտի ասպիրանտուրայում։ Սովորելուն զուգընթաց աշխատել է Երևանի կուսակցական դպրոցում (որպես գրականության կաբինետի լաբորանտ), «Ավանգարդ» թերթի խմբագրությունում (որպես թարգմանիչ), Վալերի Բրյուսովի անվան ռուսաց և օտար լեզուների մանկավարժական ինստիտուտում (որպես լեզուների ամբիոնի լաբորանտ)։ 1977 թվականից աշխատում է Հայաստանի ԿԿ Կենտկոմի կուսակցության պատմության ինստիտուտ-ԽՄԿԿ Կենտկոմին առընթեր մարքսիզմ- լենինիզմի ինստիտուտի հայկական մասնաճյուղում որպես թարգմանության սեկտորի ավագ գիտաշխատող։ 1975 թվականին «Համո Սահյանի բանաստեղծական աշխարհը» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ Թարգմանել է 100-ից ավելի կինոնկարների սցենարներ (այդ թվում՝ «Լենինը 18 թվին», «Լենինը հոկտեմբերին», «Լենինը Լեհաստանում», Ազատագրում», «Հերկած խոպան», «Հարություն», «Մենամարտ») և պիեսներ (այդ թվում՝ Բրեխտի «Կուրաժ մայրիկը և նրա երեխաները», «Սիչուանում ապրող բարի մարդը», Շերիդանի «Դուենյա»)։ 


== Երկեր ==
Բնությունը և մարդը Համո Սահյանի պոեզիայում, Ե., «Լույս», 1974, 75 էջ։
Համո Սահյանի բանաստեղծական աշխարհը, Ե., «Սովետական գրող», 1977, 155 էջ։


=== Թարգմանություններ ===
Ֆադեև Ա., Չհրապարակված նամակներ, Ե., Հայպետհրատ, 1951, 28 էջ։
Օսվալդ Թոմինգ, Հայր և որդի, Ե., Հայպետհրատ, 1952, 48 էջ։
Օսեևա Վ., Վասյոկ Տրուբաչովը և նրա ընկերները, հ. 1, Ե., Հայպետհրատ, 1953, 347 էջ։
Օսեևա Վ., Վասյոկ Տրուբաչովը և նրա ընկերները, հ 2, Ե., Հայպետհրատ, 1953, 257 էջ։
Օսեևա Վ., Վասյոկ Տրուբաչովը և նրա ընկերները, հ 3, Ե., Հայպետհրատ, 1954, 416 էջ։
Գրանին Դանիել, Որոնողներ, Ե., Հայպետհրատ, 1957, 571 էջ։
Մալո Հեկտոր, Առանց ընտանիքի, Ե., Հայպետհրատ, 1958, 370 էջ։
Կետլինսկայա Վ., Արիություն, Ե., Հայպետհրատ, 1959, 754 էջ։
Մարյան Յուրի, Հանդիպումներ եթերում (վիպակ), Ե., Հայպետհրատ, 1959, 244 էջ։
Կորոլենկո Վ. Գ., Ընտրի երկեր, Ե., Հայպետհրատ, 1959, 538 էջ։
Դյումա Ա., Կոմս Մոնտե Քրիստո, Ե., «Հայաստան», 1966, 666 էջ։
Դյումա Ա., Ասկանիո, Ե., «Հայաստան», 1968, 603 էջ։
Ստիվենսոն, Քատրիոնա։ Առևանգվածը, Ե., «Հայաստան», 1970, 561 էջ։
Մալո Հեկտոր, Առանց ընտանիքի, Ե., «Սովետական գրող», 1978, 370 էջ։
Կետլինսկայա Վերա, Արիություն, Ե., «Սովետական գրող», 1979, 690 էջ։


== Ծանոթագրություններ ==
Ալեքսան Նալբանդյան

Ալեքսան (Ալեքսանդր) Ավետիսովիչ Նալբանդյան (ռուս.՝ Алекса́н (Алекса́ндр) Авети́сович Налбандя́н, ապրիլի 18, 1971(1971-04-18), Երևան, Հայկական ԽՍՀ, ԽՍՀՄ), խորհրդային հայ բռնցքամարտիկ, ԽՍՀՄ ժողովուրդների ամառային սպարտակիադայի 1991 թվականի հաղթող, Ռուսաստանի չեմպիոն (1997), աշխարհի առաջնության մեդալակիր (1999), Ամառային օլիմպիական խաղեր 2004-ի մասնակից, Միջազգային կարգի ԽՍՀՄ սպորտի վարպետ (1991)։


== Կենսագրություն ==
Ալեքսան Նալբանդյանը ծնվել է 1971 թվականի ապրիլի 18-ին Երևանում։ Բռնցքամարտով սկսել է զբաղվել 11 տարեկան հասակում Հենրիկ Թադևոսյանի ղեկավարության ներքո։ 1984 թվականից մարզվել է Յուրի Ներսիսյանի մոտ։ 1991 թվականին դարձել է ԽՍՀՄ առաջնության բրոնզե մրցանակակիր և ԽՍՀՄ ժողովուրդների ամառային սպարտակիադայի 1991 թվականի հաղթող, մասնակցել 1991 թվականին Սիդնեյում անցկացվող առաջնությանը։
1993-1994 թթ.-ին խաղացել է Հայաստանի հավաքականի կազմում։ 1994 թվականի վերջին տեղափոխվել է Ռուսաստանի Սոչի քաղաք, որտեղ շարունակել է զբաղվել բռնցքամարտով Արչիլ Մարտիրոսյանի մոտ։ 1998-2002 թթ. ապրել է Կրասնոդարում։ 1990-ական թվականների երկրորդ կեսին առաջին թեթև քաշային կարգի առաջատար բռնցքամարտիկ, 1997 թվականին դարձել Ռուսաստանի չեմպիոն, Նյու Յորքի բարի կամքի խաղերի արծաթե մեդալակիր, Հյուսթոնի 1999 թվականի համաշխարհային մրցաշարի բրոնզե մեդալակիր։
2002 թվականին Ալեքսան Նալբանդյանը վերադարձել է Հայաստան և կրկին հանդես է գալիս Հայաստանի դրոշի ներքո։ 2004 թվականին մասնակցել է Եվրոպայի սիրողական բռնցքամարտի առաջնությանը և դարձել միակ հայ բռնցքամարտիկը, ով կարողացել է որակավորվել Աթենքի ամառային օլիմպիական խաղերի համար։ Պարտության է մատնել Ֆրանսիայի և Իրաքի մրցակիցներին, սակայն քառորդ եզրափակչում պարտվել է ականավոր չինացի բռնցքամարտիկ Ցզոու Շիմինին։
2004 թվականին, ավարտելով իր կարիերան, Վլադիմիր Ենգիբարյանի անվան ՀՀ բռնցքամարտի օլիմպիական դպրոցում զբաղվել է մարզչական աշխատանքով։ 2011 թվականից աշխատում է Սոչի քաղաքի մանկապատանեկան բռնցքամարտի մարզադպրոցում։


== Ծանոթագրություններ ==


== Աղբյուրներ և հղումներ ==
Черневич Г.Л., Школьников Е.А. Динамо. Энциклопедия. — М.: ОЛМА-ПРЕСС, 2003. — 480 с. — ISBN 5-224-04399-9
http://www.sports-reference.com/olympics/athletes/na/aleksan-nalbandyan-1.html Archived 2012-12-14 at the Wayback Machine.
Профиль на сайте СДЮШОР города Сочи
Բիգ Հորն շրջան (Մոնտանա)

Բիգ Հորն շրջան (անգլ.՝ Big Horn County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 12.937 կմ² է, բնակչությունը՝ 12.671 մարդ (2000 թ. տվյալներով)։ Շրջկենտրոնն է Հարդին բնակավայրը։ Կազմավորվել է 1913 թ.։
Թասնե

Թասնե, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Խերթվիս (Ասպինձայի շրջան)

Խերթվիս (վրաց.՝ ხერთვისი), գյուղ Վրաստանում։ Գտնվում է Սամցխե-Ջավախք մարզի Ասպինձայի շրջանում։


== Դիրք ==
Գյուղը գտնվում է ծովի մակարդակից 1250 մետր բարձրության վրա։ Շրջկենտրոն Ասպինձայից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 202 մարդ։


== Ծանոթագրություններ ==
Աֆրիկայի ազգերի գավաթ 1965

1965 թ. ԿԱՖ-ի կողմից կազմակերպվեց աֆրիկյան ազգերի գավաթի 5-րդ խաղարկությունը։ Հանդիպումներն անցկացվեցին 1965 թ. նոյեմբերի 12-ից մինչև նոյեմբերի 21-ը Թունիսի մայրաքաղաք Թունիսում, Սֆաքս, Սուս և Բիզերտա քաղաքներում։ Համաձայն մրցաշարի ձևաչափի՝ երեքական թիմերից կազմված երկու խմբերի հաղթողները դուրս էին գալիս եզրափակիչ, իսկ խմբերում երկրորդ տեղ զբաղեցրած թիմերը մասնակցում էին երրորդ տեղի համար հանդիպմանը։


== Որակավորում ==


== Մասնակիցներ ==


== Մրցավայրեր ==


== Հանդիպումներ ==


=== Խմբային փուլ ===


==== Խումբ A ====
Հանդիպումների արդյունքները


==== Խումբ B ====
Հանդիպումների արդյունքները


=== Փլեյ-օֆֆ ===


==== Հանդիպում 3-րդ տեղի համար ====


==== Եզրափակիչ ====


== Ռմբարկուներ ==


== Մրցանակներ և նվաճումներ ==
Մրցաշարի «լավագույն ֆուտբոլիստ» ճանաչվեց հարձակվող  Նանա Օսեի Կոֆին, որը ստացավ նաև «ոսկե խաղակոշիկ» մրցանակը։


== Մրցաշարային աղյուսակ ==


== Ծանոթություն ==


== Հղումներ ==
1965 թ. աֆրիկյան ազգերի գավաթը (ԿԱՖ-ի պաշտանական կայք ₪, soccerbot.com ₪, RSSSF-ի արխիվ ₪)
Եգիպտոսի հավաքականը աֆրիկյան ազգերի գավաթում (RSSSF-ի արխիվ ₪)
Ժերար Դրեյֆուսի ժամանակագրությունը (rfi.fr ₪)
Ամառային փոթորիկ (ֆիլմ)

Ամառային փոթորիկ (անգլ.՝ Summer Storm), 1944 թվականին ռեժիսոր Դուգլաս Սիրկի և սցենարիստ Ռոուլենդ Լիի նկարահանած նուար ժանրի ֆիլմ։ Ֆիլմի սյուժեի հիմքում ընկած է ռուս գրող Անտոն Պավլովիչ Չեխովի վիպակը։ Ֆիլմի ցուցադրումից հասույթը կազմել է 1250000 դոլար։


== Սյուժե ==
Սյուժեում նկարագրվում են Ռուսական հեղափոխությունից հետո տեղի ունեցած դեպքերը։ Կոմս Վոլինսկին գալիս է ռուսական գրքային հրատարակչության գլխավոր խմբագիր Նադյոնա Կալենինայի մոտ մի ձեռագրով, որը գրել էր իր ընկերը և Նադյոնայի նախկին ամուսինը` դատավոր Ֆյոդոր Պետրովը։ Նադյոնան կարդում է ձեռագիրը, որը սկսվում է Ֆյոդորի հետ իր սեփական սիրավեպի նկարագրությամբ։ Նա համոզված լինելով, որ սիրում է Նադյոնային, ցանկանում է ամուսնանալ նրա հետ, սակայն շուտով նրան սկսում է դուր գալ երիտասարդ, գեղեցիկ սպասուհի Օլգան, որն աշխատում էր Վոլինսկու կալվածքում և փոխադարձաբար սիրում էր Ֆյոդորին։ Նա առանց որևէ զգացմունքի, դրամական կարիքից ելնելով, չցանկանալով ամուսնանում է Ուրբենինի հետ, որը իրենից բավականին տարիքով էր և նույնպես աշխատում էր Վոլինսկու կալվածքում։ Օլգայի հարսանիքի օրը նա և Ֆյոդորը իրենց զգացմունքներին տրվելով համբուրվում են, որին ականատես է լինում Նադյոնան և չեղարկում է իր պսակադրությունը Ֆյոդորի հետ։ Օլգան ցանկանում է Ֆյոդորի հետ փախչել Ամերիկա, սակայն վերջինս Նադյոնայի և Ուրբենինի հանդեպ ունեցած մեղքի զգացումից դրդված չի համաձայնվում այդ մտքի հետ։
Այնուհետև Օլգան սիրավեպ է սկսում կոմս Վոլինսկու հետ, նա համաձայն է նույնիսկ բաժանվել Ուրբանինից և ամուսնանալ Վոլինսկու հետ։ Ֆյոդորն, իմանալով այդ մասին, կատաղում է, բայց Օլգան համոզում է նրան որ ոչինչ չի փոխվի իրենց հարաբերություններում, ինքը կարող է ամուսնանալ Վոլինսկու հետ, բայց շարունակել սիրավեպը Ֆյոդորի հետ։ Ֆյոդորը կատաղությունից սպանում է Օլգային, որը մահամերձ վիճակում էլ համոզում է Ֆյոդորին, որ ներել է և դեռևս շարունակում է սիրել նրան։ Այդ պահին նա տեսնում է «երկնային էլեկտրականություն», կամ կայծակ, այն նույնը, ինչը սպանել էր իր սեփական մորը։ Ուրբանինին մեղադրում են սպանության մեջ, ձերբակալում են և աքսորում Սիբիր։ Պատմությունը կարդալով` Նադյոնան սկզբում ցանկանում է ձեռագիրն ուղարկել ոստիկանություն։ Ֆյոդորն իմանալով, որ Նադյոնան կարդացել է ձեռագիրը` շտապում է նրա աշխատասենյակ։ Նա խոստովանում է, որ չի կարող իրեն ստիպել և չի ցանկանում, որ նրան ոստիկանություն տանեն, դեռևս ջերմ զգացմունքներ է տածում նրա հանդեպ, ցանկանում է, որ ինքը խոստովանի իր մեղսակցությունը կատարվածում։ Ֆյոդորը ուղարկում է ձեռագիրը, բայց անմիջապես զղջում է և հարձակվում փոստատարի վրա, որ ձեռագիրը հետ վերցնի։ Վրա հասած ոստիկանները կրակելով Ֆյոդորի վրա, սպանում են նրան։ Մահանալով նա ասում է, որ տեսնում է «երկնային էլեկտրականությունը»։


== Դերերում ==
Ջորջ Սանդերս` Ֆյոդոր Պետրո
Լինդա Դարնել` Օկգա Կուզմինիչնա Ուրբենինա
Էդվարդ Էվերետ Խորտոն` կոմս Վոլինսկի
Աննա Լի` Նադյոնա Կալենինա
Հուգո Հաաս` Անտսն Ուրբենին


== Ծանոթագրություններ ==
Թիլ (Երզնկայի գավառ)

Անվան այլ կիրառումների համար տե՛ս՝ Թիլ (այլ կիրառումներ)Թիլ, ավան Մեծ Հայքի Բարձր Հայք աշխարհի Եկեղյաց գավառում, իսկ ապա ավան Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Եփրատ գետի աջ կողմում, Սեպուհ լեռան փեշերին, Երզնկա քաղաքից 8 կմ հյուսիս-արևմուտք։


== Աշխարհագրություն ==
Տարածքն այգեվետ էր և պարտեզներով հարուստ։


== Պատմություն ==
Թիլը Հայաստանի հնագույն բնակավայրերից է։ Բնակավայր մասին հիշատակել են Ագաթանգեղոսը, Փավստոս Բուզանդը, Մովսես Խորենացին։
Ավանը հանդիսացել է հեթանոսական պաշտամունքի հնագույն կենտրոններից մեկը։ Այստեղ էր գտնվում մայրության աստվածուհի Նանեի մեհյանը, որը կոչվում էր Նանեական դիք։ Մեհյանի մոտ Տիգրան Մեծի թագավորության տարիներին դրվել էր արևմուտքից բերված Աթենաս աստվածուհու արձանը։ Պաշտամունքային բոլոր շինությունները կործանվում են IV դարում` քրիստոնեությունը որպես պետական կրոն ընդունելուց հետո։
Սակայն Թիլը շարունակում է մնալ որպես կրոնական կենտրոն։ Գրիգոր Լուսավորիչը Թիլում կառուցում է Կաթողիկե եկեղեցին և ավանը IV դարից սկսած դառնում է հայ կաթողիկոսների նստավայրը։ Փոխնեփոխ իրար հաջորդել են 15 կաթողիկոսներ։
Թիլը համարվում էր Գրիգոր Լուսավորչի անձնական կալվածքը։
Ավանում են թաղվել Արիստակես Ա, Ներսես Մեծ կաթողիկոսները և Պապ Արշակունի թագավորը։ Ներսես Մեծի աճյունը 1273 թվականին տեղափոխվել է Երիզա քաղաքի Տիրաշեն վանք։
Քաղաքն անշուքացավ թուրքական տիրապետության օրոք։


== Բնակչություն ==
Հնում եղել է հայաբնակ։ 1915  թվականին ուներ մոտ 200 տուն թուրք բնակիչ։


== Պատմամշակութային կենտրոններ ==
Թիլում մինչև քրիստոնեության ընդունումը գոյություն է ունեցել Նանե աստվածուհու մեհյանը։ IV դարում կառուցվել է Կաթողիկե եկեղեցին, որը VII դարում ավերվել է արաբների կողմից։ Դրանից հետո վանքը ստացել է Հանգած վանք անվանումը։ Վանքի տարածքում կառուցվել է Թիլ վանքը։


== Գրչություն ==
Միջին դարերում Թիլը եղել է գրչության կենտրոն։ Մեզ է հասել XIV-XV դարերում Թիլում գրված մի քանի ձեռագրեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մ.թ.ա. 689


== Դեպքեր ==


== Ծնունդներ ==


== Մահեր ==
Բախմարո (ֆիլմ)

Անվան այլ կիրառումների համար տե՛ս՝ Բախմարո (այլ կիրառումներ)«Բախմարո» (վրաց.՝ ბახმარო), 2011 թվականին ռեժիսոր Սալոմե Ջաշիի նկարահանած վրացական ֆիլմ։
2012 թվականին ֆիլմը ներկայացվել է «Ոսկե ծիրան» միջազգային կինոփառատոնի «Վավերագրական ֆիլմերի մրցույթ» ծրագրում։


== Սյուժե ==
Եռահարկ աղյուսե շինություն վրաց գավառական քաղաքում։ Կառույցի կենտրոնում ռեստորան է՝ վառ կանաչ ու նարնջագույն պենոպլաստե պատերով, սեղաններ են բացված հաճախորդների համար, որ հազվադեպ են գալիս։ Հաճախորդների պես՝ փոփոխությունն էլ է այստեղ հազվադեպ։ Մյուսների նման՝ մատուցողուհի Նանան և նրա շեֆն էլ են սպասում… Նոյի տապանը հիշեցնող այս շենքը մանրակերտ է, իր անվերջանալի ցույցերով ու ընդդիմության երթերով այդ անհանգիստ երկրի նմանօրինակը։ Քաղաքական զարգացումների ֆոնին այստեղ ամբողջ կյանքն է։


== Մրցանակներ ==
Երիտասարդ տաղանդների մրցույթի պատվավոր հիշատակում (Լայպցիգի վավերագրական կինոյի փառատոն, Գերմանիա, 2011)
Մրցանակ՝ Կենտրոնական և Արևելյան Եվրոպայի լավագույն վավերագրական ֆիլմի համար (Յիհլավայի վավերագրական ֆիլմերի միջազգային կինոփառատոն, Չեխիա, 2011)


== Ծանոթագրություններ ==


== Արտաքին հղումներ ==
Ֆիլմը imdb.com կայքում
Զինավոր Գևորգյան

Զինավոր Սիմոնի Գևորգյան (փետրվարի 26, 1920(1920-02-26), Նորագյուղ, Կենտրոն վարչական շրջան, Երևան, Հայաստանի Առաջին Հանրապետություն - մայիսի 28, 2005(2005-05-28), Ստեփանակերտ), խորհրդային հայ դերասան։ ՀԽՍՀ վաստակավոր արտիստ (1978)։ Ադրբեջանական ԽՍՀ ժողովրդական արտիստ (1979)։


== Կենսագրություն ==
Զինավոր Գևորգյանը ծնվել է 1920 թվականի փետրվարի 26-ին Նորագյուղում։ 1937 թվականից Ստեփանակերտի հայկական թատրոնի դերասան։ 1976-1986 թվականներին՝ նույն թատրոնի տնօրեն։ Հիմնականում խաղացել է բնութագրական դերեր։
1998 թվականին Ստեփանակերտի թատրոնում բեմադրել է իր հեղինակած «Պապ, կրակում են» պիեսը` Արցախյան պատերազմի թեմայով։
Մահացել է 2005 թվականի մայիսի 28-ին Ստեփանակերտում։


== Դերերը թատրոնում ==


== Մրցանակներ և պարգևներ ==
ԽՍՀՄ «Պատվո նշան» շքանշան (1962)


== Ծանոթագրություններ ==
Նովոե Դավիդկովո

Նովոե Դավիդկովո (ուկրաիներեն՝ Нове Давидково), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Նովոե Դավիդկովո գյուղում բնակվում էր 4 006 մարդ։ Բնակավայրը զբաղեցնում է 38,6 կմ² տարածք։ Բնակչության խտությունը կազմում էր 0,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զորահանդես Երևանում (2011)

2011 թվականի սեպտեմբերի 21-ի Երևանում կազմակերպված զորահանդեսը տեղի է ունեցել Հանրապետության Հրապարակում  Հայաստանի Հանրապետության անկախության 20-ամյակի առթիվ։


== Տես նաև ==
Հայաստանի զինված ուժեր


== Արտաքին հղումներ ==


== Ծանոթագրություններ ==
Լիժկա

Լիժկա (ռուս.՝ Лыжка), գետ Ռուսաստանում, հոսում Արխանգելսկի մարզում։ Գետաբերանը տեղակայված է Մեխրենգա գետի աջ ափին՝ 129 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000033591
Հիդրոլոգիական ուսումնասիրությունների կոդը - 103003359
Ավազանի կոդը - 03.02.03.004'
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սվետլոե (այլ կիրառումներ)

Սվետլոե, կարող է վերաբերել՝

Սվետլոե - ավան, Ուկրաինայի Դոնեցկի մարզի Դոբրոպոլսկի շրջանում
Սվետլոե - գյուղ, Ուկրաինայի Դոնեցկի մարզի Դմիտրովի քաղաքային խորհրդում
Սվետլոե - գյուղ, Ուկրաինայի Դոնեցկի մարզի Ստարոբեշևսկի շրջանում
Սվետլոե - գյուղ, Ուկրաինայի Խարկովի մարզի Կրասնոգրադի շրջանում
Սվետլոե - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Սվետլոե - գյուղ, Ուկրաինայի Վիննիցայի մարզի Չեռնևցիի շրջանում
Սվետլոե - գյուղ, Ուկրաինայի Վոլինի մարզի Կովելի շրջանում
Սուրբ Աստվածածին եկեղեցի (Մեծ Շուլավեր)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի, Հայ Առաքելական Սուրբ Եկեղեցի, գտնվում է Վրաստանի Քվեմո Քարթլիի մարզի, Մառնեուլի շրջանի, Մեծ Շուլավեր գյուղի Զագամեցոց կոչված թաղում, կառուցվել է 19-րդ դարում։
Սուրբ Աստվածածին եկեղեցու հիմնադրման մասին ստույգ տվյալներ առկա չեն, սակայն որոշ տվյալների ուսումնասիրությունից պարզ է դառնում, որ այն կառուցվել է 19-րդ դարի առաջին կեսին։
Համանուն եկեղեցու տեղում եղել է միջնադարյան հայկական կիսավեր եկեղեցի։
1841-1842 թվականներին արդեն իսկ պատրաստ էր նոր եկեղեցու կառուցման հատակագիծը, իսկ 1844 թվականին թեմի առաջնորդ Սարգիս արքեպսսկոպոս Ջալալյանցի ձեռամբ կատարվեց հիմնօրհնեքը։
Եկեղեցին բազում անգամներ վերանորոգվել է․ 1862-1864 թվականներին եկեղեցին հիմնանորոգվել է, որի մասին կան արձանագրություններ, եկեղեցու մուտքի բարավորին։
1879 թվականին վտանգված էր եկեղեցուն կից զանգակատունը, որը վերակառուցվեց մինչև 1887 թվականը ընկած ժամանակահատվածում։
19-րդ ից 20-րդ դարերի ընթացքում նույնպես իրականացվել են վերանորոգման աշխատանքները, մասնավորապես՝ 1916 թվականին վերանորոգվել է եկեղեցու տանիք և պատերը։
Խորհրդային անաստվածության տարիներին եկեղեցին գործել է մինչև 1920-ական թվականները, որից հետո փակվել է և վերածվել է պահեստի։
1989-1990-ական թվականներին գյուղի հայաբնակների կողմից եկեղեցին վերանորոգվել է, իսկ 1998 թվականին թամի առաջնորդ Գևորգ արքեպսսկոպոս Սերայդարյանը եկեղեցուն ծառայող է նշանակել Վահան Ասլամազյանին։
Եկեղեցին կառուցաված է անմշակ քարերով, կամարակապ և եռասյուն կառույց է։ Սյուները և կամարները սրբատաշ քարից են։ Եկեղեցին ունի երկու մուտք մեկը հյուսիսից, մյուսը արևմուտքից, եկեղեցու չափսերն են (18,30 x 11,00) մետր։ Եկեղեցուն կից արևմտյան կողմում զանգակատունն է։
Եկեղեցու հոգևոոր կազմը եղել է՝ Մովսես քհն. Տեր-Գրիգորյանը, Պողոս ավագ քհն. Իսահակյանը, Հովհաննես քհն. Մարտիրոսյանը, Իսահակ քհն. Ավետիսյանը, Մկրտիչ քհն. Տեր-Եղիազարյանցը։
2013 թվականի դեկտեմբերի 21-ին եկեղեցին վերաօծվեց ձեռամբ Վիրահայոց թեմի առաջնորդ Գերաշնորհ Տեր Վազգեն եպիսկոպոս Միրզախանյանի և մասնակցությամբ Սամցխե-Ջավախքի և Ծալկայի ընդհանուր առաջնորդական փոխանորդ Տեր Բաբգէն վարդապետ Սալբիյանի և հոգևոր դասի ներկայացուցիչների։


== Ծանոթագրություններ ==
Աստերոիդների ցանկ (228801-228900)

Աստերոիդների ցանկ (228701-228800)  • Աստերոիդների ցանկ  • Աստերոիդների ցանկ (228901-229000)
 Աստերոիդների ցանկ (228701-228800)  • Աստերոիդների ցանկ  • Աստերոիդների ցանկ (228901-229000)
Լանգոշ

Լանգոշ ( հունգ.՝ lángos - «բոցավառ»), խմորից պատրաստված հարթ հաց, որ տապակվում է եռացող յուղի մեջ։ Մատուցվել է հաճախ սխտորի սոուսով, թթվասերով, պանրով, կամ այս բոլոր բաղադրիչները միասին։ Լանգոշը՝ անվանում են արագ սնունդ, և պատրաստվում է Հունգարիայում, Չեխիայում, Սլովակիայում, Սերբիայում, Ռումինիայում, Ավստրիայում. Որոշ աղբյուրներ նշում են, որ Լանգոշ ուտեստը, կազմում է Հունգարիայի խոհանոցի մաս, իսկ այլ աղբյուրների պնդմամբ, Լանգոշը մտնում է հռոմեական խոհանոցի մեջ։


== Ծանոթագրություններ ==
Ստարայա Ստանիցա (Կոնստանտինովսկի շրջան)

Անվան այլ կիրառումների համար տե՛ս՝ Ստարայա Ստանիցա (այլ կիրառումներ)Ստարայա Ստանիցա (ռուս.՝ Старая Станица), գյուղ (խուտոր) Ռուսաստանի Դաշնության Ռոստովի մարզի Կոնստանտինովսկի շրջանում։ Մտնում է Նիկոլաևսկի գյուղական համայնքի կազմի մեջ։
Խինձ գորովանի

Խինձ գորովանի (լատ.՝ Scorzonera gorovanica), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
4-14 (18) սմ բարձրությամբ, ձվաձև պալարով և ոստայնանման թավշոտությամբ բազմամյա բույս է։ Տերևները ունեն 6-10 մմ լայնություն, խիստ ալիքավոր-գանգրահեր են և մինչև ծաղկելը սեղմված հողին։ Զամբյուղները նեղ-գլանաձև են, սերմիկները երբեմն մերկ են, 15 մմ երկարության և կողերի երկարությամբ թմբիկավոր։ Պապուսը սպիտակավուն կամ դեղին է։


== Տարածվածություն ==
Աճում է Երևանի (Գոռավան, Վեդի, Արարատ, Երասխ) և Դարեղեգիսի (Վերնաշեն գյուղի շրջակայք) ֆլորիստիկական շրջաններում, ինչպես նաև Նախիջևանում։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 800–1400 մ բարձրությունների վրա, չոր քարքարոտ և խոտածածկ լանջերին, տրագականտային համակեցություններում, կիսաանապատում և ավազային անապատում։ Ծաղկում է հունիս-հուլիս ամիսներին, պտղաբերում՝ հուլիս–սեպտեմբերին։


== Պահպանություն ==
Վտանգված տեսակ է։ Հարավային Անդրկովկասի էնդեմիկ է։ Տարածման շրջանի մակերեսը 5000 կմ²–ից պակաս է, բնակության շրջանի մակերեսը՝ 500 կմ²–ից պակաս։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ  նաև CITES–ի և Բեռնի կոնվենցիաների հավելվ ածներում։
Պոպուլյացիայի մի մասը աճում է «Խոսրովի անտառ» պետական արգելոցի՝ «Գոռավանի ավազուտներ» արգելավայրի տարածքում։


== Ծանոթագրություններ ==
Երկրորդ ուղու դիվանագիտություն

Երկրորդ ուղու դիվանագիտություն (անգլ. Track 2 diplomacy հասկացությունից), ոչ-կառավարական եւ ոչ պաշտոնական կապեր ու գործունեություն մասնավոր քաղաքացիների կամ անհատների խմբերի միջեւ, որոնց երբեմն անվանում են «ոչ-պետական գործիչներ»։ Հակադրվում է Առաջին ուղու դիվանագիտությանը, որը կարող ենք սահմանել պաշտոնական, կառավարական դիվանագիտություն, որն առաջանում է պաշտոնական կառավարական հաղորդակցություններում։  Համենայն դեպ, այս ուղու դիվանագիտությունը չի լրացնում Առաջին ուղու դիվանագիտությանը, այլ օգնում է պաշտոնական անձանց կարգավորել ու լուծել խնդիրներն՝ առանց պաշտոնական բանակցությունների անհրաժեշտության կամ էլ բանակցություններում առավելության ։


== Պատմություն ==
1981 թվականին ԱՄՆ պետդեպարտամենտի աշխատակից Ժոզեֆ Վ. Մոնվիլը (Joseph V. Montville)  «Արտաքին քաղաքականությունն՝ ըստ Ֆրոյդի» աշխատության մեջ տվեց Առաջին եւ Երկրորդ ուղու դիվանագիտությունների սահմանումը։ Այսպես, Առաջին ուղու դիվանագիտության ժամանակ դիվանագետները պաշտոնական բանակցություններ են վարում ազգերի հետ։ Երկրորդ ուղու դիվանագիտությունը վերաբերում է ոչ-կառավարական  հակամարտության կարգավորմանը մասնագիտացված ոչ կառավարական գործիչների ու տեսաբանների կողմից։ Երկրորդ ուղու դիվանագիտության նպատակն է հակամարտության նվազեցումը կամ լուծումը՝ երկրի կամ երկրների միջեւ՝  առկա զայրույթի, լարվածության կամ վախի նվազեցման միջոցով։ Այս նպատակով օգնության են հասնում բարելավված հաղորդակցությունն ու մեկմեկու տեսակետների ավելի լավ ընկալումը ։
Հակամարտությունները լուծող այս մասնագետների ջանքերը, ովքեր հիմնականում գործում են ոչ կառավարական կազմակերպությունների (ՀԿ-ների) ու համալսարանների միջոցով, ծագել են դիվանագետների եւ այլոց մտահղացման շնորհիվ, երբ պաշտոնական կառավարական փոխազդեցություններն ամենաարդյունավետ մեթոդը չէին միջազգային համագործակցության ապահովման կամ տարաձայնությունների հարթեցման համար։ 
Մոնվիլի կարծիքով՝ Երկրորդ ուղու դիվանագիտության մեջ կան երկու հիմնական գործընթաց։ Առաջինը կազմված է հեշտացված սեմինարներից, որոնց ընթացքում հակամարտող կողմերի անդամները միմյանց հետ զարգացնում են անձնական հարաբերություններ, հակամարտությունն ընկալում են այլոց տեսակետից եւ համատեղ մշակում են ռազմավարություններ այդ հակամարտության լուծման համար։ Երկրորդ գործընթացը ներառում է հանրության կարծիքի փոփոխումը։ Այս դեպքում նպատակն է հոգեբանական ազդեցություն գործել վերջինիս վրա. կողմերի մոտ զոհ լինելու զգացումը նվազում է, իսկ հակամարտող կողմի պատկերը մարդկայինի է վերածվում ։ 
Երկրորդ ուղու դիվանագիտության հաջողություններից են 1993 թ. Իսրայելի ու Պաղեստինի ազատագրման կազմակերպության միջեւ կնքված Օսլոյի համաձայնագրերը, որոնց շնորհիվ իսրայելա-պաղեստինյան հարաբերություններում էական փոփոխություններ եղան։  Երկու երկրների միջեւ հարաբերությունները հաստատվեցին մի նորվեգացի գիտնականի ոչ պաշտոնական նախաձեռնության արդյունքում, որն այնուհետեւ վերածվեց Առաջին ուղու դիվանագիտության  եւ  Իսրայելի վարչապետ Իցհակ Ռաբինի ու Պաղեստինի ազատագրման կազմակերպության նախագահ Յասեր Արաֆաթի՝ ԱՄՆ-ի Սպիտակ տան բակում  ձեռքսեղմանը։


== Հղումներ ==
Ումայդ-Բհավան

Ումայդ–Բհավան (անգլ.՝ Umaid Bhawan Palace), պալատ Ռաջաստանի Ջոդհպուր քաղաքում, աշխարհի ամենախոշոր առանձնատներից մեկը։ Պալատի տարածքում գործում է հյուրանոց, որը վերահսկվում է Taj Hotels ցանցի միջոցով։ Պալատը անվանվել է Ումայդ Սինգհի անունով, որի կառավարման ընթացքում պալատը կառուցվեց Մեհրանգահ բերդին փոխարինելու համար։ Սկզբնականում պալատը անվանվեց Չիտար ( Chittar Palace ), քանի որ այն գտնվում էր քաղաքի ամենաբարձր Չիտար բլրի վրա։ Շինարարությունը սկսվեց 1929 թվականի նոյեմբերի 18–ին և ավարտվեց 1943 թվականին։


== Շինությունը ==
Պալատը ընդգրկում է 10,5 հեկտար տարածք, որից 1,4 հեկտարը կազմում են շենքերը, իսկ 6,1 հեկտարը՝ այգիները։ Այն գտնվում է Չիտար բլրի հարավարևելյան մասում, Ջոդհպուր քաղաքի ծայրամասում։ Շինարարությանը մասնակցել են 3000-5000 աշխատողներ, այն տևել է 15 տարի։ Շինարարության ընթացքում չի օգտագործվել ցեմենտ։ Նյութերի տեղափոխման համար կառուցվել է երկաթուղային գիծ։ Պալատը կառուցվել և կազմվել է այնպես, որ ներսում ջերմաստիճանը պահպանվում է գրեթե անփոփոխ, նույնիսկ առանց ջեռուցման կամ հովացման լրացուցիչ ծախսերի։
Պալատը նախագծվել է բրիտանացի ճարտարապետ Հենրի Լանչաստերի կողմից և ներառում է իր մեջ ավանդական հնդկական և եվրոպական ճարտարապետական ​​ոճեր, ինչպես օրինակ, ար-դեկո ոճը։ Շենքի հսկայական կենտրոնական գմբեթը 30 մետր բարձրությամբ կառուցվել է Վերածննդի ոճով։ Շինարարության ընդհանուր արժեքը 9,4 մլրդ ռուպի է։ Շինարարությունը վերահսկում էր ինժեներ Հիրանանդ Բհատիյայի կողմից։ Յուրօրինակ ինտերիերները մշակվել են լոնդոնյան Մապլես ընկերության կողմից, սակայն 1942 թվականին այն նավով տեղափոխելուց ջրասույզ է լինում։ Արդյունքում մահառաջան դիմում է լեհական ընկերությանը։ Արտ–դեկո ոճը հագեցած է լեհ նկարիչ Ստեփան Նորբլինի էկզոտիկ որմնանկարներով։


== Պատմությունը ==

Պալատի շինարարությունը քաղաքի բարելավման հիմնական ծրագիրն էր, որը իրականացվում էր 20 տարում։ Պալատը պետք է բավականաչափ մեծ լիներ, որպեսզի փոխարիներ Մեհերանգարհ բերդին, որպես արքայական նստավայր և իշխանության խորհրդանիշ։ Մեկ այլ կործանարար պատճառ դարձավ նաև երկար տարիների երաշտը։


== Ներկա կարգավիճակը ==
Պալատի սեփականատերը հիմա Հաջ Սինգհն է, Ջոդհպուրայի մահառաջան։ Նա պալատը բաժանեց երեք մասի՝ առանձնատուն իր և ընտանիքի համար, շքեղ Taj Hotels համակարգի հյուրանոցը, և մի հատված, բացված այցելուների համար, որը ներառում է արքայական Ջոդհպուրա ընտանիքի նկարների, զենքերի և այլ թանկարժեք իրերի թանգարանը։


== Ծանոթագրություններ ==


== Արտաքին հղումներ ==
Jodhpur.Biz Archived 2006-12-05 at the Wayback Machine.
Umaid Bhawan Palace  Indianet Zone
Դեմոնտե

Դեմոնտե (իտալ․՝ Demonte), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 2042 մարդ (2008 թվականի տվյալներով)։ Բնակչության խտությունը 16 մարդ/կմ²։ Տարածքը՝ 127 կմ²։ Փոստային ինդեքս՝ 12014։ Հեռախոսային կոդ՝ 0171։
Բնակավայրի հովանավորն է համարվում սուրբ Դոնատը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0171 955614
Էլեկտրոնային փոստ։ comune.demonte@vallestura.cn.it
Պաշտոնական կայք http։ http://www.comune.demonte.cn.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Օգյուստ Շառլուա

Անվան այլ կիրառումների համար տե՛ս՝ Շառլուա (այլ կիրառումներ)Օգյուստ Օնորե Շառլուա (ֆր.՝ Auguste Honoré Charlois, նոյեմբերի 26, 1864(1864-11-26), Լա Կադյեր դ'Ազուր - մարտի 26, 1910(1910-03-26), Նիս), ֆրանսիացի աստղագետ և աստերոիդների հայտնաբերող, աշխատել է Նիցայի աստղադիտարանում։ 1887 - 1904 թվականներին հայտնաբերել է ընդհանուր առմամբ 99 աստերոիդ, որոնց մի մասը նա հայտնաբերել է այլ աստղագետների հետ համատեղ. Կարլ Օգյուստենի և Հանս Օլսենի հետ։


== Կենսագրություն ==
Իր առաջին (267) Տիրզա աստերոիդը նա հայտնաբերել է 1887 թվականին։ 1898 թվականի օգոստոսի 13-ի գիշերը նրան հաջողվեց լուսանկարել (433) Էրոս աստերոիդը, որը նույն գիշերով նրանից անկախ հայտնաբերել էր գերմանացի աստղագետ Կարլ Վիտը։ Սակայն, քանի որ Շառլուան չկարողացավ ժամանակին հայտարարել իր հայտնագործության մասին, այս աստերոիդի հայտնաբերումը վերագրվեց Վիտին։
Շառլուան առաջին աստերոիդները հայտնաբերում էր միայն դիտարկումների հիման վրա։ Հետագայում Մաքս Վոլֆի կողմից աստղալուսանկարչության օգտագործման ժամանակից սկսած աստերոիդների հայտնաբերումը չափազանց արագացավ։ Արդյունքում, հաջորդող տարիներին ինչպես Վոլֆը, այնպես էլ Շառլուան հայտնաբերեցին շատ ավելի շատ աստերոիդներ քան մինչ այդ էր հայտնաբերվել միայն դիտարկումների միջոցով։
46 տարեկան հասակում Շառլուային սպանեց նրա առաջին կնոջ եղբայրը, երկրորդ անգամ ամուսնանալու համար։ Այս արարքի համար մարդասպանը դատապարտվեց ցմահ գաղութային աշխատանքների Նոր Կալեդոնիայում։
Օգյուստ Շառլուայի պատվին է անվանվել (1510) Շառլուա աստերոիդը։


== Տես նաև ==
Ջորջ Սիրլ
Ֆեռնան Կուրտի
Պոլ Անրի և Պրոսպեր Անրի


== Ծանոթագրություններ ==
Օնեյդա շրջան (Այդահո)

Անվան այլ կիրառումների համար տե՛ս՝ Օնեյդա շրջան (այլ կիրառումներ)Օնեյդա շրջան (անգլ.՝ Oneida County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 3.108 կմ² է, բնակչությունը՝ 4.125 մարդ (2010 թ. տվյալներով)։ Շրջկենտրոնն է Մալադ Սիթի բնակավայրը։ Կազմավորվել է 1864 թ.։
Կղվանա

Կղվանա (վրաց.՝ ყვანა), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 6 մարդ։


== Ծանոթագրություններ ==